**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501,  tālrunis +371 64522453, e-pasts: dome@balvi.lv |

Balvos

**APSTIPRINĀTS**

ar Balvu novada domes

2025. gada 28. augusta

lēmumu (sēdes prot. Nr. 20, 23.§)

**BALVU NOVADA PAŠVALDĪBAS TERITORIJĀ ESOŠO PRIORITĀRO KOPLIETOŠANAS ŪDENSNOTEKU IZVĒRTĒŠANAS NOLIKUMS**

**I. VISPĀRĪGIE NOTEIKUMI**

1. Balvu novada pašvaldības (turpmāk – Pašvaldība) teritorijā esošo prioritāro koplietošanas ūdensnoteku izvērtēšanas nolikums (turpmāk – Nolikums) nosaka izvērtēšanas kārtību pašvaldības teritorijā esošajām prioritārajām koplietošanas ūdensnotekām.
2. Vērtējamo koplietošanas ūdensnoteku sarakstu Balvu novada Centrālajā pārvaldē iesniedz Balvu novada apvienību vadītāji.
3. Nolikums neattiecas uz Valsts nozīmes ūdensnotekām, viena īpašuma ūdens notekām, kontūrgrāvjiem, nosusinātiem grāvjiem un nenodefinētiem grāvjiem.
4. Nolikuma mērķis ir balstoties uz Nolikumā minētajiem kritērijiem, sakārtot prioritārā secībā Pašvaldības teritorijā esošās koplietošanas ūdensnotekas, lai, atkarībā no pieejamā finansējuma, veiktu lietderīgas un pamatotas investīcijas to sakārtošanā un atjaunošanā.
5. Nolikumu apstiprina ar Balvu novada domes lēmumu.

**II. VĒRTĒŠANAS KOMISIJA**

1. Pašvaldības teritorijā esošo prioritāro koplietošanas ūdensnoteku izvērtēšanu atbilstoši šim Nolikumam veic ar pašvaldības izpilddirektora rīkojumu izveidota vērtēšanas komisija (turpmāk – Komisija).
2. Komisijas priekšsēdētājs nosaka ar pašvaldības izpilddirektora rīkojumu. Komisijas sekretārs tiek ievelēts no Komisijas locekļu vidus.

**III. VĒRTĒŠANAS KRITĒRIJI**

1. Pašvaldības teritorijā esošās prioritārās koplietošanas ūdensnotekas vērtē pēc sešiem kritērijiem, nosakot punktu skaitu katrā no tiem:

|  |  |
| --- | --- |
| **Objektu atlases kritēriji** | **Vērtējuma apraksts** |
| * 1. Koplietošanas ūdensnotekas garums | 0,5-1,0 km – 1 punkts  1,01-1,5 km – 2 punkti  1,51-2,0 km – 3 punkti  2,01-2,5 km – 4 punkti  2,51-3,0 km – 5 punkti  3,01-3,5 km – 6 punkti  3,51-4,0 km – 7 punkti  4,01-4,5 km – 8 punkti  4,51-5,0 km – 9 punkti  5,1-5,5 km – 10 punkti  5,51-6,0 km – 11 punkti  6,01-6,5 km – 12 punkti  6,51-7,0 km – 13 punkti  7,01-7,5 km – 14 punkti  7,51-8,0 km – 15 punkti  virs 8,01 km – 16 punkti |
| * 1. Lauksaimniecībā izmantojamās zemes platība sateces baseinā (Ha) | Līdz 10 ha – 1 punkts  10,1-20 ha – 2 punkti  20,1-30 ha – 3 punkti  30,1-40 ha – 4 punkti  40,1-50 ha – 5 punkti  50,1-60 ha – 6 punkti  60,1-70 ha – 7 punkti  70,1-80 ha – 8 punkti  80,1-90 ha – 9 punkti  virs 90 ha – 10 punkti |
| * 1. Pašvaldības infrastruktūras objektu skaits, kuru ietekmē ūdensnotekas stāvoklis (piemēram: ceļi, attīrīšanas iekārtas, pašvaldības iestādes u.c.) | Par katru vienību tiek piešķirti 5 punkti |
| * 1. Sateces baseinā esošo īpašumu skaits | Par katru vienību tiek piešķirts 1 punkts |
| * 1. Koplietošanas ūdensnotekas ietek pēdējo 10 gadu laikā atjaunotā valsts nozīmes meliorācijas sistēmā | “Atbilst” – 5 punkti  “Neatbilst” – 0 punkti |
| * 1. Rakstiski saņemto sūdzību skaits | “Ir saņemtas” – 1 punkts  “Nav saņemtas” – 0 punkti |

1. Ņemot vērā iegūto punktu skaitu, Pašvaldības teritorijā esošās prioritārās koplietošanas ūdensnotekas tiek sakārtotas secībā no augstākā punktu skaita līdz zemākajam.
2. Pašvaldības teritorijā esošo prioritāro koplietošanas ūdensnoteku saraksts tiek apstiprināts ar Balvu novada domes lēmumu.

**IV. Noslēguma jautājumi**

1. Nolikums stājas spēkā nākamajā dienā pēc domes sēdes protokola, ar kuru apstiprināts šis Nolikums, parakstīšanas.
2. Nolikumu var grozīt vai atcelt ar Balvu novada domes lēmumu.

Domes priekšsēdētājs Jānis Trupovnieks